Demagógia

Demagógia (zo démos = „ľud“ + αγωγοςagógos = „vodca“) je spôsob manipulovania ľuďmi (najmä v politike), kedy je klamné a pôsobivé rečnícke vystupovanie využívané na získanie vplyvu, politickej podpory a moci. Namiesto vecného zdôvodňovania, pôsobí hlavne na predsudky a emócie slabo informovaných alebo emotívne orientovaných ľudových más a je zameraná na ovládnutie ich vedomia a uskutočňuje sa klamaním alebo inými nemorálnymi prostriedkami. 

Typické prostriedky pre demagógiu sú prekrúcanie faktov, vytrhávanie z kontextu, špekulácia so záujmami a túžbami ľudí, apelovanie na ich prízemné pohnútky a predsudky, lživé prísahy a nereálne sľuby a súčasne klamlivé osočovanie protivníkov, vyvolávanie strachu a podobne.

Demagóg bol pôvodne politický vodca, ktorý sa opieral o podporu ľudu proti aristokracii. V starovekých Aténach to bol pre Perikla ešte čestný titul, ale už o Kleónovi používa Thukydides toto označenie pejoratívne, v súčasnom význame demagogického politika.

Pozri aj 
 Ľuboš Blaha
 Logický klam
 Manipulácia (psychológia)
 Propaganda
 Rétorika

Referencie

Iné projekty 

Politológia
Sociológia